**สรุปผลการหารือการจัดสรรเงินค่าพัฒนานักศึกษา ประจำปีงบประมาณ 2565**

**วันที่ 1 กันยายน 2564 เวลา 15.00 น.**

**ณ ห้องสตูดิโอ ชั้น 5 อาคารเรียนรวม 70 ปี**

**ผู้เข้าร่วมประชุม**

1. **ผู้ช่วยศาสตราจารย์ ว่าที่ร้อยตรี ดร.นิโรจน์ สินณรงค์**  รักษาการแทนผู้ช่วยอธิการบดี
2. อ.ดร. นทีทิพย์ สรรพตานนท์ รอง ผอ. ฝ่ายบริหารและยุทธศาสตร์
3. นางอริศรา สิงห์ปัน ผู้อำนวยการสำนักหอสมุด
4. นายวุฒิพล คล้ายทิพย์ ผู้อำนวยการกองเทคโนโลยีดิจิทัล
5. นางอรณุตรา จ่ากุญชร ผู้อำนวยการกองพัฒนานักศึกษา
6. นางกัณณิกา ข้ามสี่ รก.ผู้อำนวยการกองส่งเสริมศิลปวัฒนธรรม
7. นายพิชิตพงษ์ ไชยโยชน์ นักวิชาการศึกษา
8. นางสาวประภาพรรณ เทียมถวิล หัวหน้างานอำนวยการ กองพัฒนานักศึกษา
9. นางสาวศิริพร ยาวิชัย

เริ่มประชุมเวลา 15.00 น.

**วาระที่ 1 แจ้งเพื่อทราบ**

จากมติที่ประชุมคณะกรรมการบริหารมหาวิทยาลัย ในการประชุมครั้งที่ 15/2564 เมื่อวันที่ 25 สิงหาคม 2564 พิจารณาเห็นชอบให้จัดสรรวงเงินจากงบพัฒนานักศึกษา (1,150 บาท) 30% หลังหักส่วนกลางเพื่อยกระดับคุณภาพการศึกษารูปแบบใหม่และรองรับการจัดการเรียนการสอนในสถานการณ์โควิด ประกอบกับ กองแผนงานได้กำหนดการจัดส่งคำของบประมาณรายจ่ายเงินรายได้ ประจำปีงบประมาณ 2565 ภายในวันที่ 3 กันยายน 2564 นั้น ดังนั้น กองพัฒนานักศึกษา จึงได้นัดหมายผู้เกี่ยวข้องเพื่อหารือแนวทางการจัดสรรเงินค่าพัฒนานักศึกษา (1,150 บาท)

**ที่ประชุม** รับทราบ

**วาระที่ 2 พิจารณาการจัดสรรงบประมาณ**

การจัดสรรเงินค่าพัฒนานักศึกษา ในงบประมาณ 2564 หลังจากการหักค่าใช้จ่ายส่วนกลางแล้ว จึงจะนำมาจัดสรรเพื่อใช้สำหรับการพัฒนานักศึกษานอกห้องเรียน (18 หน่วยงาน) และสนับสนุนการเรียนการสอนด้านเทคโนโลยีสารสนเทศ ของกองเทคโนโลยีดิจิตอล และสนับสนุนด้านการเรียน การสอนของสำนักหอสมุด ในสัดส่วน 60-20-20 นั้น ในปีงบประมาณ 2565 คณะกรรมการบริหารมหาวิทยาลัยฯ มีมติเห็นชอบให้ดำเนินการหักงบประมาณจำนวน 30% ภายหลังจากหักค่าใช้จ่ายส่วนกลาง เพื่อนำมาใช้ในการพัฒนาและยกระดับคุณภาพการศึกษาฯ และจากสถานการณ์ COVID 19

**มติที่ประชุม** ที่ประชุมได้พิจารณาปรับเกณฑ์การจัดสรร เป็น 44/26/30 โดยมีตัวเลขประมาณการ ดังนี้

**ร่าง ประมาณการรายรับค่าพัฒนานักศึกษา ปี 2565**

เงินรับค่าพัฒนานักศึกษา (12,920+12,606) \*1150 29,354,900 บาท

ชดใช้ค่าสระว่ายน้ำ+หอพักนักศึกษา (12,920+12,606) \*200 5,105,200 บาท

รายรับค่าพัฒนานักศึกษา (1) 24,249,700 บาท

**หัก** ประกันความเสี่ยง 25% 6,062,430 บาท

คงเหลือเพื่อจ่ายได้ (1)-(2) = (3) 18,187,270 บาท

**หัก**  เวชภัณฑ์ 1% 181,872.70 บาท

สมทบกองทุนพัฒนานักศึกษา 1% 181,872.70 บาท

สมทบกองทุนพัฒนานักศึกษาเพื่อใช้เป็นเงินรางวัลฯ 1% 181,872.70 บาท

โครงการด้านทำนุบำรุงศิลปวัฒนธรรม 1,000,000.00 บาท

รวมหัก (4) 1,545,618.10 บาท

คงเหลือ (3)-(4) = (5) 16,641,651.90 บาท

**หัก**  30% ตามมติที่ประชุมคณะกรรมการบริหารฯ ครั้งที่ 15/2564 (6) 4,992,495.57 บาท

คงเหลือ (5)-(6) **11,649,156.33** บาท

**จัดสรรไปยังด้านต่างๆ**

1.สนับสนุนการพัฒนานักศึกษานอกห้องเรียน ประกอบด้วย 44% 5,125,628.78 บาท

(กองพัฒนานักศึกษา/กองส่งเสริม/สำนักบริหารและพัฒนาวิชาการ

อนม/สภานักศึกษา/สโมสรคณะ 13 คณะ รวม 18 หน่วยงาน)

2.สนับสนุนการพัฒนานักศึกษาด้านเทคโนโลยีสารสนเทศ 26% 3,028,780.64 บาท

3.สนับสนุนการพัฒนานักศึกษา(สำนักหอสมุด) 30% 3,494,746.89 บาท

**หมายเหตุ** เงินที่ได้รับจัดสรรเป็นเพียงตัวเลขประมาณการ

**วาระอื่น ๆ**

ที่ประชุมได้มีข้อเสนอแนะเพิ่มเติม ดังนี้

1. เนื่องจากการจัดเก็บเงินค่าพัฒนานักศึกษาของมหาวิทยาลัยในจำนวน 1,150 บาท เป็นค่าใช้จ่ายที่รวมถึงการพัฒนาด้านเทคโนโลยีสารสนเทศ หอสมุด การพัฒนานักศึกษา ซึ่งมหาวิทยาลัยได้จัดเก็บในอัตราดังกล่าวมาเป็นระยะเวลานาน ประกอบกับ การจัดเก็บรวมแล้วนำมาจัดสรรทำให้เกิดปัญหาในการวางแผนการพัฒนาในระยะยาว ที่ประชุมจึงเห็นควรนำเรื่องเสนอเพื่อพิจารณาการจัดเก็บโดยให้แยกชัดเจนเป็นค่าพัฒนาด้านเทคโนโลยีสารสนเทศ , สำนักหอสมุด และการพัฒนานักศึกษานอกห้องเรียน เพื่อให้ง่ายต่อการวางแผนพัฒนาด้านต่าง ๆ สำหรับนักศึกษาต่อไป

2. การจัดซื้อวารสาร ตำรา ฐานข้อมูลสำหรับอาจารย์ บุคลากร เพื่อพัฒนางาน มีค่าใช้จ่ายในการดำเนินการสูง เห็นควรพิจารณาแหล่งเงินในการจัดซื้อจากแหล่งอื่น เช่น เงินสนับสนุนด้านการพัฒนาบุคลากร เงินสนับสนุสนด้านวิชาการ เป็นต้น

3. การพิจารณาแหล่งงบประมาณเพื่อสนับสนุนโครงการ/กิจกรรม ที่สร้างชื่อเสียงให้กับมหาวิทยาลัย

3.1 โครงการเข้าร่วมประเพณียี่เป็ง /โคม จังหวัดเชียงใหม่ การเข้าร่วมประกวดดังกล่าวมีค่าใช้จ่ายในการจัดทำสูง ซึ่งในปีที่ผ่านมา กลุ่มงานพัฒนานักศึกษาได้จัดสรรเงินเพื่อรองรับโครงการดังกล่าว ทำให้ต้องตัดลดงบประมาณในการพัฒนานักศึกษา จึงขอให้ทางมหาวิทยาลัยพิจารณาแหล่งงบประมาณอื่นในการสนับสนุนการเข้าร่วมประกวดฯ ดังกล่าว

3.2 การเข้าร่วมการแข่งขันกีฬามหาวิทยาลัยฯ เป็นการพัฒนานักศึกษาเฉพาะกลุ่ม แต่ก็ยังคงเป็นการสร้างชื่อเสียงให้กับมหาวิทยาลัย ซึ่งการจัดส่งนักกีฬาเข้าร่วมการแข่งขันใช้วงเงินในการเข้าร่วมสูง ทั้งนี้ กองพัฒนานักศึกษา จะขอพิจารณาการจัดส่งนักกีฬาเข้าร่วมการแข่งขันฯ ในครั้งถัดไป โดยจะขอส่งเฉพาะกีฬาที่มีความหวัง และในส่วนกีฬาประเภทอื่นจะยังคงสนับสนุนการในเข้าร่วมการแข่งขันในทัวร์นาเมนต์ต่างๆ เพื่อพัฒนาทักษะด้านการกีฬาของนักศึกษา ทั้งนี้ กลุ่มงานพัฒนานักศึกษา จึงขอให้ทางมหาวิทยาลัยพิจารณาแหล่งงบประมาณอื่นในการสนับสนุนนักกีฬาฯ ในการเข้าร่วมการแข่งขันครั้งต่อไป

4. เงินเหลือจ่ายค่าพัฒนานักศึกษาประจำปี เดิมแนวทางการใช้เงินค่าพัฒนานักศึกษาได้มีมติเห็นควรให้นำเงินเหลือจ่ายเข้าสมทบกองทุนพัฒนานักศึกษา แต่เนื่องจากหลายปีที่ผ่านมาเงินเหลือจ่ายในส่วนของคณะยังคงตั้งไว้ที่คณะไม่ได้นำมาไว้คืนที่ส่วนกลาง มีเพียงกองพัฒนานักศึกษา กองส่งเสริมศิลปวัฒนธรรม สำนักหอสมุด และกองเทคโนโลยีดิจิทัล ที่นำเงินสมทบคืนกลับส่วนกลาง ที่ประชุมจึงเห็นควรหารือเรื่องดังกล่าวเพื่อให้เป็นแนวปฏิบัติเดียวกัน

ปิดประชุม 16.30 น.